شه‌فه‌ق نيوز/ وه‌ڕيه‌وبه‌رايه‌تى پۆليس كه‌ربه‌لا، ئاشكراى ده‌سگيركردن 12 كه‌س سه‌رپيچيكه‌ر كرد له‌ كاركه‌ره‌يل بيگانه‌ ك زوورميان وه‌ ڕه‌گه‌ز پاكستانيين.
وه‌ڕيه‌وبه‌رايه‌تيه‌گه‌ له‌ به‌ياننامه‌يگ وت: هيزيگ هاوبه‌ش ئه‌منى له‌ سه‌ركردايه‌تى پۆليس و ده‌زگاى هه‌واڵگيرى و ئاسايش گه‌شتيارى و له‌ژير سه‌رپه‌رشتى سه‌ركرده‌يل ئه‌منى، ده‌سكردنه‌سه‌ هه‌ڵمه‌تيگ فراوان ئه‌منى ئه‌را ته‌واوكردن هه‌ڵمه‌ته‌يل وه‌رين ك زويتر ئعلان كريا.
جى باسه‌، به‌ياننامه‌گه‌ باس له‌وه‌ كرد له‌و هه‌ڵمه‌ته‌ 12 كه‌س سه‌رپيچيكار له‌ كاركه‌ره‌يل بيگانه‌ له‌وه‌ر نه‌ياشتن مه‌رجه‌يل ئيقامه‌ ده‌سگير كريانه‌و زوورميانيش وه‌ ڕه‌گه‌ز پاكستانيين.
